Sara Fantova

Sara Fantova Barrena (Bilbo, Bizkaia, 1993) euskal zinema zuzendaria da. Euskal Herriko Zinema Eskolako (ECPV) irakaslea ere bada,  eta zuzendaritza zinematografikoa irakasten du. “Jone, batzuetan”  bere lehenengo luzemetraia 2025eko martxoaren 15ean, estreinatu zen Malagako Zinemaldiko Sail Ofizialean eta epaimahaiaren aipamen berezia jaso zuen. Bartzelonako D´A Film Festibalean Bulkada Kolektiboaren Saria eta AMFF-en (Mallorkako Atlantida Zinema Festibala) Estatuko Pelikularik Onenaren Saria jaso zituen. Serie eta film laburrak ere egin izan ditu, bakarka zein beste zuzendari batzuekin elkarlanean.

 Formazioa eta ibilbidea 
Sara Fantovak 2013an hasi zituen unibertsitate-ikasketak ESCAC-en (Escola Superior de Cinema i Audiovisuals de Catalunya), eta bi urte geroago espezializatu zen zuzendaritzan zinematografikoan.

2018an graduatu zen "No me despertéis" film laburrarekin. Fantova pelikularen gidoigilea ere izan zen, Nuria Dunjó eta María Fernándezekin batera. Film labur hori ESCAC-ek ekoitzi zuen, eta, besteak beste, Ibone Ajuriak, Josean Bengoetxeak, Itziar Lazkanok, Eder Pastorrek eta Nerea Erdozainek hartu zuten parte aktore gisa. Pelikula hori 63 SEMINCICO-ko sail ofizialean estreinatu zen, Voices Shorts Rotterdamen ere egon zen, eta Zaragozako Emakumeek egindako Nazioarteko Zine Erakustaldian, beste jaialdi batzuen artean. 

Era berean, “La filla d’algú” (2019) luzemetrai kolektiboaren hamaika zuzendarikide eta gidoigileetako bat ere izan zen. Sergi Pérezen gidaritzapean egin zen luzemetrai kolektibo hori, eta Malagako Zinemaldian estreinatu zen; Moviestar saria jaso zuen eta Aina Clotet aktore katalanak Zilarrezko Biznaga.

Gainera, karrera amaitu zuenetik hainbat proiektutan parte hartu zuen, eta, horrela, bere prestakuntzarekin eta zinemagintzarekin jarraitu zuen, proiektu batzuetan zuzendaritza laguntzaile gisa arituz. Besteak beste, Pau Freixasen "Días de navidad" (2019) eta Marta Díaz de Loperen "Los buenos modales" (2023) telesailetan haurren coach-a izan zen. Celia Giraldoren "Un lugar común"-en (2024) castinga egin zuen eta script-a ere izan zen bertan, baita Júlia de Paz Solvasen "AMA" (2021) opera priman, Carlo Padialen "Doctor Portuondo" (2021) seriean eta Alejandro Marinen "Te estoy amando locamente" (2023) filmean ere.

Script gisa eta hainbat proiekturen casting sailean lan egin ondoren, 2023an Aina Clotet, Mar Coll eta Celia Giraldorekin batera "Aixo no es Suecia" telesaila zuzendu zuen, 3cat eta RTVplaykoa, eta komedia onenaren Ondas saria jaso zuen 2024an.

2025eko martxoaren 15ean "Jone, batzuetan" luzemetraia estreinatu zuen, Malagako Zinema Festibaleko Sail Ofizialean eta epaimahaiaren aipamen berezia lortu zuen, baita Bulkada Kolektiboa Saria ere, Bartzelonako D'A Film Festibalean. Zinegoak LGTBIQ+ zinema eta arte eszenikoen Bilboko jaialdia ere ireki zuen. EITB-ek Egile Berriak saria eman zion Fantovari 2025eko Donostiako Zinemaldian.

 Filmografia 

 "No me despertéis" (2018)(Laburmetraia)
 "La filla d´ algú" (2019) (Luzemetraia) beste batzuen artean, Marcel Alcántara eta Julia de Paz-ekin batera
 "Jone, batzuetan" (2025) (Luzematraia) 

 Sariak eta aipamenak 

 Gaudí Sariak 
UrteaKategoriaFilmaEmaitza2019Laburmetraia  onenaNo me despertéisNominazioa2020Aktore  onenaLa filla d'algúNominazioa
 Valladolideko festibala - SEMINCI
UrteaKategoriaFilmaEmaitza2018Laburmetraia  onenaNo me despertéisAukeratua
 ALCINE Alcala de Henareseko Zinema Lehiaketa
UrteaKategoriaFilmaEmaitza2018LaburmetraiaNo me despertéisBigarren Saria
 Malagako Zinema Festibala - Zonacine 
UrteaKategoriaFilmaEmaitza2019Aktore  onenaLa filla  d'algúSaritua2019Sari  bereziaLa filla  d'algúSaritua2025Epaimahaiaren  aipamen bereziaJone, batzuetanSaritua
 Mallorkako Atlantida Film Festibaleko Sail Ofiziala (AMFF)
UrteaKategoriaFilmaEmaitza2025Estatuko Pelikularik Onenaren  SariaJone, batzuetan    Saritua
 Bartzelonako D´A Film Festibala
UrteaKategoriaFilmaEmaitza2025Bulkada Kolektiboaren SariaJone, batzuetanSaritua
 Donostiako Zinemaldia
UrteaKategoriaFilmaEmaitza2018Laburmetraia  onenaNo me despertéisAukeratua2025EITB-ren  Egile Berriak sariaJone, batzuetanSaritua

 Erreferentziak 

 Kanpo estekak 

 Ikus, gainera 
Zinemaldia 25. Fotograma, Berria egunkaria, Garazi Karreraren elkarrizketa (2025)

KULTURKLIK: Sara Fantova, "Jone, batzuetan" filmaren zuzendaria: «Niretzat funtsezkoa zen euskarak leku nabarmena izatea, bai pelikularen barruan, bai zineman oro har» 

Mundoplustv-ren promozio elkarrizketa Sara Fantova, Olaia Aguayo eta Josean Bengoetxea (gateleraz)

Kinotiko-n Malagako festibalean partehartzearen gaineko elkarrizketa (gazteleraz)

Kategoria:Emakume zinema zuzendariak
Kategoria:Emakume zinema-gidoilariak
Kategoria:Euskal zinema gidoigileak
Kategoria:Emakume zinemagileak